बता दें देवास जिले की बागली सीट भी बीजेपी की सुरक्षित सीट मानी जाती रही है। इस विधानसभा सीट पर कांग्रेस केवल एक बार बीजेपी को हरा पाई है, कांग्रेस को साल 1998 में जीत मिली थी। राज्य के पूर्व सीएम कैलाश जोशी 8 बार यहां से विधायक रह चुके हैं। 2008 में यह सीट अनुसूचित जनजाति के लिए आरक्षित हुई| इस क्षेत्र में 60 फीसदी आदिवासी रहते हैं और कुल 2 लाख 18 हजार 531 मतदाता हैं। 2013 के चुनाव में बीजेपी के चंपालाल देवड़ा ने कांग्रेस के तेर सिंह देवड़ा को 25 हजार से ज्यादा वोटों से हराया था। 2008 के चुनाव में भी बीजेपी के चंपालाल देवड़ा की जीत मिली थी। उन्होंने कांग्रेस के कमल वास्कले को 10 हजार से ज्यादा वोटों से हराया था। इधर कांग्रेस ने फिर से कमल वास्कले को ही टिकट दिया है।